la monta masivo *Venedigergruppe* en la regiono

monto *Großglockner* - la plej alta montopinto de la regiono kaj de tuta Aŭstrio
La germanlingva termino **Hohe Tauern**, prononco [Hoe TAŬan], itale *Alti Tauri*, slovene *Vysoké Taury*, esperantigeble "Altaj Taŭroj", estas altmontara regiono en Aŭstrio apartenanta al la centra parto de la Alpoj. La ĉefa montopinta kresto de la Altaj Taŭroj, 150 kilometrojn longa kaj ĝis 3 798 metrojn super la nivelo de la Adriatika Maro alta, estas la geografia centro de la orientaj Alpoj. En tiu-ĉi regiono, kune kun la regiono *Venostaj Alpoj* (germane *Ötztaler Alpen*, itale *Alpi Venoste*) situas la plej altaj montoj de Aŭstrio - rekorda inter ili estas la monto Großglockner. La monta masivo *Hafnergruppe* (parto de la masivo *Ankogelgruppe*) el inter la alpaj montoj havas la plej orientajn montopintojn pli altajn ol 3 000 metrojn.

Situo kaj submontaroj
---------------------

La altmontara regiono situas en la aŭstriaj federaciaj landoj Salcburgio kaj Tirolo. La 150 kilometrojn longa montopinta kresto konsistigas la limon inter la lando Zalcburgio kaj la najbaraj landoj. La plej sudokcidenta parto de la kresto jam apartenas al la italia provinco Sudtirolo-Alta Adiĝo *(Südtirol/Alto Adige)*.

La norda limo de la regiono estas la valo de la rivero *Salzach*, la suda limo tiu de la rivero *Drau*. En la okciento la regionon limigas la valoj *Krimmler Ache* kaj *Tauferer Ahrntal*, oriente ĝin limigas la valo *Großarltal* kaj la montpasejo *Katschberg*, 1642 metrojn super l-la marnivelo. Okcidente de la monto *Birnlücke*, 2667 metrojn alta, najbaras la alpa regiono  *Zillertaler Alpen*, nordoirente de la monto *Murtörl*, 2260 metrojn alta, la alpa regiono *Radstädter Tauern* respektive *Niedere Tauern*.

Laŭ la fakaj asocioj *Deutscher Alpenverein* kaj *Österreichischer Alpenverein* pri alpa geografio, la montopinta kresto de la regiono el okcidento al oriento dividiĝas en la sekvajn montogrupojn:

* *Venedigergruppe* (en ĝi plej altas la monto *Großvenediger* 3666 metrojn super la marnivelo)
* *Granatspitzgruppe* (plej altas monto *Großer Muntanitz* 3236 metrojn)
* *Glocknergruppe* (monto *Großglockner* 3798 metrojn)
* *Goldberggruppe* (monto *Hocharn* 3 254 metrojn)
* *Ankogelgruppe* (monto *Hochalmspitze* 3 360 metrojn) kun grupoj *Hafner* kaj *Reißeck*)

Sude de la ĉefa montopinta kresto aldoniĝas la sekvaj montogrupoj:

* *Rieserfernergruppe* (en ĝi plej altas la monto *Hochgall* 3 436 metrojn super la marnivelo)
* *Villgratner Berge* aŭ *Defereggengebirge* (plej altas monto *Weiße Spitze* 2 963 metrojn)
* *Schobergruppe* (monto *Petzeck* 3 283 metrojn)
* *Kreuzeckgruppe* (monto *Mölltaler Polinik* 2 784 metrojn).

Nacia parko kaj geologio
------------------------

Centre de la regiono situas la nacia parko Altaj Taŭroj, al kies areo la geografia asocio *Österreichischer Alpenverein* kaj pliaj privataj posedantoj en la federaciaj landoj Tirolo Salcburgio kaj Karintio kontribuis grandan procentaĵon. La parko sume kovras teritorion de 1 836 kvadrataj kilometroj - sekve ĝi estas la plej granda el ĉiuj ses naciaj parkoj de Aŭstrio. La naturprotektata areo dividiĝas je "kerna zono" (natura zono laŭ difino de la internacia organizajo *IUCN* kaj je "ekstera zono" kun forsta kaj paŝteja agrikulturoj.

La kvanto de turistoj ekde la kreo de la nacia parko nur malforte altiĝis: precipaj turismaj ofertoj estas ekologie konsciaj kaj fokusigas montgrimpadon sen damaĝo de la naturo. Ankaŭ krom tio en la loka politiko tre atentiĝas temoj de naturprotektado kaj la teno de tradiciaj lokaj metioj. Kelkaj akvobaraĵoj gravas por la prienergia ekonomio. En la valo *Felber* miniĝas la erco Volframo - sole pro tio la ŝtato Aŭstrio estas la tutmonde kvara plej forta produktanto de Volframo.

Geografiaj elementoj
--------------------

* Akvofaloj de Krimml

* Kategorio Hohe Tauern en la Vikimedia Komunejo (Multrimedaj datumoj)

Eksteraj ligiloj
----------------

* retejo de la nacia parko Altaj Taŭroj (germane)
* geologio de la regiono Altaj Taŭroj (germane)
* Hohe Tauern en la retejo *www.summitpost.org* (angle)